[{"text_idx": "#000002", "text": "Fe ddylai fod yn bosib erlyn y Weinyddiaeth Amddiffyn yn dilyn marwolaeth aelodau o'r lluoedd arfog yn ystod ymarferion, medd aelodau seneddol."}, {"text_idx": "#000004", "text": "Ers dechrau'r flwyddyn 2000, mae 135 o aelodau wedi marw yn ystod ymarferion."}, {"text_idx": "#000005", "text": "Dywedodd y Weinyddiaeth Amddiffyn fod marwolaethau yn ystod hyfforddiant yn anarferol, ond bod \"angen gwneud mwy\", ac y byddai'n ystyried yr adroddiad."}, {"text_idx": "#000006", "text": "Cerydd i'r fyddin am farwolaethau milwyr yn y BannauRheini milwr yn y Bannau yn galw am ddisodli cyfraith"}, {"text_idx": "#000007", "text": "\"Dyw bywydau aelodau sy'n gwasanaethau ddim yn llai gwerthfawr na bywydau pobl gyffredin,\" meddai'r pwyllgor."}, {"text_idx": "#000008", "text": "\"Dylai'r rhai oedd yn gyfrifol am y marwolaethau fod yr un mor atebol o fewn y gyfraith.\""}, {"text_idx": "#000009", "text": "O fewn yr 16 mlynedd diwethaf, bu 89 marwolaeth yn ystod ymarferion yn y fyddin, 24 yn y Llynges Frenhinol a'r Morlu Brenhinol, a 22 yn yr Awyrlu."}, {"text_idx": "#000011", "text": "Y llynedd, daeth crwner i'r casgliad fod tri milwr, fu farw ar Fannau Brycheiniog yn 2013 yn ystod sesiwn hyfforddi i ddewis aelodau i'r SAS, wedi marw o ganlyniad esgeulustod."}]